La comissió Bonavista té nou casal faller
31/01/2006 13:43:00

# La comissió Bonavista té nou casal faller

*   31/01/2006 13:43:00
*   [Imprimir](#)
*   Compartir
*    https://www.alaquas.org/documento.asp?id\_do=9752

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9752%2F0&title=Ajuntament%20d%27Alaqu%C3%A0s.%20Premsa.La%20comissi%C3%B3%20Bonavista%20t%C3%A9%20nou%20casal%20faller)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9752/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9752/9752_Form_4.jpg)](https://www.alaquas.org/ficheros/documentos/2006/2/9752/9752_Form_10.jpg "<a href='https://www.alaquas.org/ficheros/documentos/2006/2/9752/9752_Form_10.jpg' target=_blank><i class='fa fa-external-link' aria-hidden='true'></i>.La comissió Bonavista té nou casal faller</a>")

La inauguració del nou local ubicat al carrer Germans Lluna es va celebrar el diumenge

La falla Bonavista estrena enguany casal faller encarant, així, el nou exercici amb més ganes i il·lusió que mai i presentant una imatge totalment renovada per als socis i sòcies que conformen aquesta entitat. Després d'un any de treball i d'esforç, els fallers i les falleres han fet realitat el seu compromís: que la comissió lluira en el 2006 un nou local on poder celebrar les festes josefines.

La inauguració oficial es va celebrar el diumenge 29 de gener al migdia. El president de la comissió, Antonio Cortés, i les Falleres Majors de 2005, Beti Ortiz i Mª Carmen Fuentes, protagonitzaren l'acte acompanyats de l'Alcalde d'Alaquàs, Jorge Alarte, la Regidora de Festes, Isabel Mondéjar, i les Falleres Majors d'Alaquàs per al 2006, Mª Dolores Peña Cebrián i Verònica Aliaga Gàlvez.

Després d'un sorollós espectacle pirotècnic a la porta de la nova seu, la comitiva, acompanyada per la música de la banda de la Unió Musical, va desfilar per tot el carrer fins arribar al nou casal faller, on tots els fallers i falleres els esperaven. A continuació, les Falleres Majors de la comissió Bonavista, van tallar la cinta amb què oficialment es va donar per inaugurat el nou local.

Una vegada tots els presents van poder accedir a la seu, el retor de la Parròquia de la Santíssima Creu va procedir a la benedicció del local. A continuació, el President de la Falla, Antonio Cortés, va voler agrair en públic el treball de tots els fallers i les falleres al llarg de l'últim any. Per la seua banda, l'Alcalde d'Alaquàs, va destacar també l'esforç realitzat per la falla Bonavista, una de les més grans i antigues de la ciutat i, a més, segons l'Alcalde, "l'associació més important del barri de Bonavista".